The Daily Show

The Daily Show er et direktesendt, studiobasert amerikansk humorprogram som har gått på Comedy Central siden 1996.

Programmet parodierer de amerikanske nyhetsprogrammene, og oppbygningen er vanligvis slik at den første delen har en nyhetsopplesning hvor man gjør narr av både mediene og folk i medienes søkelys. I den andre delen har vanligvis en av programmets korrespondenter et innslag, mens det kommer en gjest til den tredje og siste delen av programmet.

Craig Kilborn var den første programlederen som hadde et satirisk blikk på populærkultur. Jon Stewart, som overtok i 1999 fokuserte mer på politisk satire og nyhetssatire, og populariteten vokste. Ved presidentvalget i 2000 var valgdekningen fra The Daily Show nesten like populær som de tradisjonelle nyhetene.  Stewart gav seg i 2015 og Trevor Noah overtok. Seertallene falt med 37% da Noah overtok, men tok seg gradvis opp igjen frem til 2020. Noah innførte mer etterligninger og mindre fokus på Fox News. I 2021 ble programmet omtalt som det mest betydningsfulle kveldstalkshowet i USA de siste 25 årene.

The Daily Show hadde per 2024 vunnet 25 Emmy Awards.

Showet har vært et springbrett for mange komikerkarrierer, blant annet Stephen Colbert, Steve Carell, Lewis Black og John Oliver.

 Programledere 
 Craig Kilborn (1996–1999)
 Jon Stewart (1999–august 2015 & 2024-)
 Trevor Noah (september 2015–desember 2022)
 Kal Penn, Charlemagne Tha God, Michelle Wolf, Leslie Jones, Sarah Silverman, Desus Nice, Micael Kosta, Dulche Sloan, Roy Wood Jr., John Leguizamo, Al Franken, Marlon Wayans, Hasan Minhaj, Chelsea Handler, D.L. Hughley og Wanda Sykes. (Ca én uke hver i 2023)
 Jon Stewart, Jordan Klepper, Desi Lydic, Ronny Chieng og Michael Kosta. (Stewart på mandager i 2024, korrespondentene de andre dagene.)

 Referanser 

 Eksterne lenker 



Kategori:Nyhets- og aktualitetsprogrammer på TV fra USA
Kategori:Humorprogrammer på TV fra USA
Kategori:TV-produksjoner på Comedy Central
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene